

**Στις βραβεύσεις των αρίστων του Αγίου Τύχωνα ο Πρόεδρος του ΚΟΑ**

Στη βράβευση των αρίστων μαθητών και αθλητών του Αγίου Τύχωνα στη Λεμεσό, παρευρέθηκε ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης την Τετάρτη 25 Ιανουαρίου 2023.

Ο Πρόεδρος του ΚΟΑ συμμετείχε στις βραβεύσεις που έγιναν στους αθλητές/αθλήτριες που διακρίθηκαν μέσα στο 2022, τους συνεχάρη και τους ευχήθηκε να συνεχίσουν στο δρόμο που έχουν χαράξει. Συνεχάρη επίσης τον Πρόεδρο του Κοινοτικού Συμβουλίου Πάμπο Ιωάννου και τους συνεργάτες του, για την ωραία αυτή πρωτοβουλία της βράβευσης των αρίστων.